
Rijeka, 3. prosinca 2020.g.

OBJAVA ZA MEDIJE


PRODAJA EPK SUVENIRA PO SNIŽENIM CIJENAMA 

                Uoči blagdana pred nama, započela je prodaja suvenira Europske prijestolnice kulture po sniženim cijenama i uz posebne pogodnosti. Suveniri se mogu pronaći u Exportu na riječkoj Delti te u Muzeju moderne i suvremene umjetnosti u Rijeci.
U ponudi su razni uporabni predmeti koji tematiziraju 2020., važnu godinu u kojoj je Rijeka, unatoč svim pandemijskim izazovima, uspješno nosila i nosi prestižnu titulu Europske prijestolnice kulture. 
Za mnoge ovi suveniri mogu biti lijep blagdanski dar koji čuva trajnu uspomenu na najveći kulturni projekt u Hrvatskoj koji je pozitivno obilježio izazovnu 2020. godinu u Rijeci.

U ponudi EPK suvenira su: kišobrani, blokovi, kemijske olovke, platnene torbe, muške i ženske T-shirt majice, zaštitne maske za lice, veliki i mali rokovnici, šalice, privjesci, plastične i metalne boce te EPK zvonca – jedinstveni suvenir s velikog, svečanog otvorenja EPK godine, koje je održano u riječkoj luci 1. veljače.

Popusti se kreću i do 60%, pa su cijene suvenira od 4,00 kn do 52,50 kn, uz dodatne posebne pogodnosti za kupce. Uz kupljeni kišobran i bilo koji drugi proizvod, kupci dobivaju još 10% popusta na ukupnu cijenu. Uz kupovinu jednog rokovnika, kemijska olovka je gratis, a uz kupovinu 2 rokovnika (malog ili velikog) gratis su kemijska olovka, blok ili privjesak. Za dvije kupljene T-shirt majice kupci ostvaruju za 5 kn nižu cijenu po majici. 

Radno vrijeme Exporta na Delti (Grobnička riva bb) u prosincu je četvrtkom i petkom od 15.00 do 20.00 sati te subotom i nedjeljom od 11.00 do 20.00 sati. Export je zatvoren na blagdane i praznike.
Muzej moderne i suvremene umjetnosti u Rijeci (Krešimirova 26c) radi od utorka do petka između 12.00 i 19.00 sati te subotom i nedjeljom od 10.00 do 17.00 sati. Muzej je ponedjeljkom i praznikom zatvoren. 


Unaprijed zahvaljujem na objavi.

Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

